Ұ Й Ғ А Р Ы М

 2015 жылы 08 шілде Маңғыстау селосы

Маңғыстау облысы Мұнайлы аудандық сотының судьясы А.И.Дусимова, талапкер Толегенова Айнур Аманжоловнаның жауапкер Нуртазаев Илес Джанабаевичке некені бұзу туралы талап арызы бойынша азаматтық істі қарап,

 А Н Ы Қ Т А Ғ А Н Ы :

 Талапкер А.А.Толегенова талап арызында жауапкер И.Д.Нуртазаевпен 2005 жылдың 10 сәуірінен бері заңды некеде тұрғанын, осы некеден кәмелет жасқа толмаған 02.10.2005 жылы туған Бекзат, 07.05.2007 жылы туған Жаннұр және 25.08.2013 жылы туған Найля есімді балалары бар екенін, казіргі таңда балалары өзінің тәрбиесінде екенін, жауапкермен бірге тұрған уақыттарда араларында өте көп келіспеушіліктер болып, соның салдарынан 2015 жылдың ақпан айынан бері бірге тұрмайтындарын, жауапкермен бірге отбасы болып тұруға мүмкіншілігі жоқ екенін түсінгенін көрсетіп, жауапкер екеуінің араларында тіркелген некені бұзуды сұраған.

 Істі сот мәжілісіне әзірлеу барысында жауапкер И.Д.Нуртазаевтың Атырау облысы, Құлсары қаласының 3 шағынаудан, 46 үй, 11/40 үй мекен-жайында тұратынын анықталды.

Қазақстан Республикасы АІЖК-нің 169, 169-1 және 170-баптарының талаптарына сай, жауапкер И.Д.Нуртазаевқа талап арыздың көшірмесін жолдау, оның қойылған талапқа қандай қарсылықтары бар екенін және бұл қарсылықтардың қандай дәлелдемелермен расталуы мүмкін екенін анықтау, одан талап арыз бойынша пікірін алу, жауапкерге оның іс жүргізу құқықтары мен міндеттерін түсіндіру, жауапкерден жеке басын куәландыратын құжаттардың көшірмелерін талап ету қажет.

Осыған байланысты сот жауапкер И.Д.Нуртазаевтың тұрғылықты жері бойынша Атырау облысы, құқықтық көмек көрсету жөнінде сот тапсырмасын жолдауды жөн деп табады.

 Қазақстан Республикасы АІЖК-нің 243-бабының 6-тармақшасында сәйкес, сот қаралып жатқан іс бойынша құқықтық көмек көрсету жөнінде сотқа тапсырылған өтінішті белгілеген жағдайларда іске қатысушы адамдардың өтініші бойынша немесе өз бастамашылығымен іс бойынша іс жүргізуді тоқтата тұра алады.

 Жоғарыда көрсетілгендер негізінде және Қазақстан Республикасы АІЖК-нің 72, 251-252-баптарын және 243-бабының 6-тармақшасын басшылыққа алып, судья

 Ұ Й Ғ А Р Ы М Е Т Т І:

 Талапкер Толегенова Айнур Аманжоловнаның жауапкер Нуртазаев Илес Джанабаевичке некені бұзу жөніндегі азаматтық іс бойынша Атырау облысы Жылыой аудандық сотына құқықтық көмек көрсету жөнінде сот тапсырмасы берілсін.

1. Жауапкер Нуртазаев Илес Джанабаевичке талапкер Толегенова Айнур Аманжоловнаның неке бұзу туралы талап арызының көшірмесі табыс етілсін.

2. Жауапкер Нуртазаев Илес Джанабаевичтен талапкер Толегенова Айнур Аманжоловнаның неке бұзу туралы талап арызына жазбаша пікірі алынсын.

3. Жауапкер Нуртазаев Илес Джанабаевичтен неке қию туралы куәліктің тұпнұсқасы талап етіліп, сот тапсырмасының орындалғандығы туралы құжаттармен қоса Маңғыстау облысы, Мұнайлы аудандық сотына жолдансын.

 4. Қойылған талап түсінікті ме, жауапкер неке бұзу туралы қойылған талапты мойындай ма?

* Егер қойылған талапты таныған жағдайда, Қазақстан Республикасы АІЖК-нің 49-бабының талаптарына сай, бұл жөнінде жазбаша қолхат беруге келісе ме?
* Ерлі-зайыптылардың бірлескен ортақ меншігіндегі мүлкі туралы пікірін анықтауды.

 Жауапкер Нуртазаев Илес Джанабаевичтің азаматтық істі оның қатысуынсыз қарауға келісетіні немесе келіспейтіні анықталып, одан бұл туралы тиісті жазбаша арыз алынсын.

 Сот тапсырмасы орындалғанға дейін Қазақстан Республикасы АІЖК-нің 243-бабының 6-тармақшасының талаптарына сай, азаматтық іс бойынша іс жүргізу тоқтатылсын.

 Сот ұйғарымының іс жүргізуді тоқтату туралы бөлігіне наразы тарап он бес күн ішінде Маңғыстау облыстық сотының азаматтық және әкімшілік істер жөніндегі апелляциялық сот алқасына Мұнайлы аудандық соты арқылы жеке шағым беруге және прокурор наразылық келтіруге құқылы.

Судья А.И.Дусимова

Көшірмесі дұрыс

Судья А.И.Дусимова